ПРОЕКТ !


Наредба за изменение и допълнение 
на Наредба № Н-3 от 6 април 2023 г. за воденето, съхраняването и достъпа до информационната система за единна входна точка за запорите на движими вещи, подлежащи на регистрация по силата на закон, и за организацията, правилата и дейността на онлайн платформата за електронни публични търгове
(обн., ДВ, бр. 35 от 2023 г.)


	§ 1.  В чл. 1 ал. 1 се изменя така:
„(1) Тази наредба урежда:
	1. условията и реда за воденето, съхраняването и достъпа до информационната система за единна входна точка за запорите на движими вещи, подлежащи на регистрация по силата на закон;
	2. организацията, правилата и дейността на онлайн платформата за електронни публични търгове.“

§ 2. В чл. 10 се създават ал. 3 и ал. 4:
 „(3) При въвеждане на наложен запор в информационната система на запорирано имущество на физическо лице се извършва автоматизирана проверка на име и ЕГН/ЛНЧ на собственика на вещта в Национална база данни „Население“ чрез Средата за междурегистров обмен на данни (RegiX).
(4) При въвеждане на наложен запор в информационната система на запорирано имущество на юридическо лице се извършва автоматизирана проверка на наименование и уникален идентификатор на юридическото лице по ЕИК в търговския регистър и регистъра на юридическите лица с нестопанска цел или по БУЛСТАТ в регистър БУЛСТАТ чрез Средата за междурегистров обмен на данни (RegiX).“

	§ 3. В чл. 12, ал. 1 се правят следните изменения:
	1. В т. 1 думите „Електронно първо уведомяване на наложен запор“ се заменят с „Електронна справка за уведомяване за наложен запор от съдебен изпълнител“.
	2. В т. 2 думите „Електронно уведомяване при промяна на състоянието на наложения запор върху вещ“ се заменят с „Електронна справка за промяна на състоянието на наложен запор върху вещ от съдебен изпълнител“.

	§ 4. В чл. 14, ал. 2 т. 2 се изменя така:
	„2. организаторът на електронен публичен търг преценява доколко прекъсването засяга правата на кандидатите и участниците и предприема действия за продължаване или прекратяване на тръжната процедура, за което уведомява заинтересованите лица.“

	§ 5. В чл. 15 ал. 1 думите „Организаторите на публичната продан“ се заменят с „Организаторът на електронен публичен търг“.

	§ 6. В чл. 16 се правят следните изменения и допълнения:
	1. В ал. 1 думата „продавача“ се заменя с „организатора“ и след думата „електронен“ се добавя „публичен“.
	2. В ал. 2 думата „Организаторите“ се заменя с „Организаторът на електронен публичен търг“.

	§ 7. Член 17 се изменя така:
	„Чл. 17. Организаторът на електронен публичен търг, извършващ продажби чрез платформата, събира, обработва и предоставя лични данни във и чрез нея само във връзка с провеждането на електронните публични търгове и съобразно изискванията на европейското и националното законодателство. Събраните данни не може да се използват за цели, различни от посочените, освен когато това е разрешено със закон.“

	§ 8. В чл. 18 ал. 1 и 2  се изменят така:
	„(1) Организаторът на електронен публичен търг при осъществяването на своите функции има пълен достъп до всички продажби, които обявява и осъществява, като оторизира или отказва оторизация за участие на регистрираните наддавачи и може да спира електронния публичен търг при наличие на законовите предпоставки за това.
	(2) Данните относно действията и актовете на организатора във връзка с провежданите електронни публични търгове се съхраняват. Тези данни са достъпни за организатора, като при нужда се предоставят на съда за осъществяване на контрол за законосъобразност на проведените електронни публични търгове.“

	§ 9.  В чл. 19 думите „организаторите на публичния електронен търг имат“ се заменят с „организаторът на публичния електронен търг има“.

	§ 10. В чл. 22 в края на изречението се добавя: „за съответния електронен публичен търг“.

	§ 11. В чл. 23 след думите „по реда на чл. 501б, ал. 2 от Гражданския процесуален кодекс се добавя „а когато е приложимо –  при условията на чл. 719а, ал. 1 от Търговския закон“.
	
§ 12. В чл. 24, ал. 1 думите „канцеларията на съдебния изпълнител, организатор на електронния публичен търг“ се заменят с „кантората или канцеларията на организатора на електронния публичен търг.“

	§ 13. В чл. 29 думата „търга“ се заменя с „електронния публичен търг“.

	§ 14. В чл. 45, ал. 3 след думите „от съдебния изпълнител“ се добавя „съответно - от синдика“.

	§ 15. В § 1 на допълнителната разпоредба т. 1 и 2 се изменят така: 
1. „Електронен публичен търг“ е публична продан, провеждана от съдебен изпълнител по реда на раздел II от глава четиридесет и трета от Гражданския процесуален кодекс, както и от синдик при условията на раздел II от глава четиридесет и шеста от Търговския закон.“
2. „Организатор на електронен публичен търг“ е съдебен изпълнител, който провежда търг по реда на раздел II от глава четиридесет и трета от Гражданския процесуален кодекс, както и синдик, който провежда търг при условията на раздел II от глава четиридесет и шеста от Търговския закон.“

§ 16. Приложение № 2 към чл. 12, ал. 3 се изменя така:

„Приложение № 2
към чл. 12, ал. 3
		
ЗАЯВЛЕНИЕ ЗА „ЕЛЕКТРОННА СПРАВКА ЗА НАЛИЧИЕ НА
ЗАПОРИРАНО  ИМУЩЕСТВО НА ЛИЦЕ“

	
от

	
.........................................................................................................................................

	

	
(три имена)

	
     Гражданин на……………………………….........................….......................................,

	
държава …………………………………………….........................................................

	
В качеството на: ……………………………………………..........................................

	
Представител на: …………………………………………….........................................

	

	ЕГН/ ЛНЧ// ЕИК ……………………………………....,

	
с адрес/седалище на управление….………………………….………………………....

	
…………………………………………….……………………………………………...

	
(държава, град, ж.к., ул., бл., вх., ет., ап.)

	
Телефонен номер..…………………………….................................................................

	
Електронен адрес ……………………………………………..........................................

	

	
Физическо лице …………………………………………….............................................

	
(три имена)

	
     Гражданин на ………………………………………….…..............................................,

Юридическо лице ……………………………………………………………………….

(име)
БУЛСТАТ/ЕИК …………………………..“





	


§ 17. В приложение № 5 към чл. 29 след думите „ЧСИ рег. № …., ДСИ при РС ….“ се добавя „синдик“, след думите „по изп. дело №“ се добавя „по т. дело № по описа на …. съд“, а след думите „ЧСИ/ДСИ“ се добавя „/синдик“.
§ 18. В приложение № 6 към чл. 44 в т. 1 след думите „ЧСИ рег. № …., ДСИ при РС ….“ се ) “ се добавя „синдик“, а след думите „номер на изп. дело се добавя „номер на т. дело по описа на …. съд“.
[bookmark: _GoBack]§ 19. В приложение № 7 към чл. 45, ал. 1 и приложение № 8 към чл. 48 след думите „по изпълнително дело № …“ се добавя „по т. д. № …… по описа на Окръжен съд - ….“, след думите „ЧСИ рег. № …., ДСИ при РС …. “ се добавя „синдик“, а след думите „ЧСИ/ДСИ“ се добавя „/синдик“.
§ 20. Приложение № 8 към чл. 48 се изменя така:
„Приложение № 8
към чл. 48

	ПРОТОКОЛ

Днес ..... (дата, година, час), първи работен ден след края на наддаването на електронен публичен търг по изпълнително дело № ............или по т.д. № …./…. г. по описа на Окръжен съд-…………, долуподписаният организатор на търга ............................. (ЧСИ рег. № …, ДСИ при РС…… , синдик на - ……..), след като проверих всички обстоятелства по електронния публичен търг съобразно генерираната на ..... (дата, година, час) от електронната платформа Справка за проведен електронен публичен търг, КОНСТАТИРАХ следното:
Продаваното имущество е ......., при начална цена ........, срок за регистрация - начало ...... (дата, година, час) - край .... (дата, година, час), и срок за наддаване - начало .... (дата, година, час) - край ..... (дата, година, час).
Подадени заявки за участие НЯМА/ИМА (посочват се всички регистрирани заявки), но не са подадени наддавателни предложения, поради което ОБЯВЯВАМ проведения електронен публичен търг за НЕСТАНАЛ.
Да се уведомят участниците за горното.

ЧСИ/ДСИ/синдик ............................
(подпис)           
“

§ 21. В приложение № 9 към чл. 49 се правят следните изменения:
1. Навсякъде след думите „по изпълнително дело № …“ се добавя „по т. д. № …… по описа на Окръжен съд - ….“, а след думите „ЧСИ/ДСИ“ се добавя „/синдик“.
2. В т. 6.1. след думата „Тема“ думите „ЗАВЪРШИ НАДДАВАНЕТО НА ЕЛЕКТРОНЕН ПУБЛИЧЕН ТЪРГ“ се заменят със „СЪОБЩЕНИЕ ЗА КРАЙНА ЦЕНА НА ЕЛЕКТРОННИЯ ПУБЛИЧЕН ТЪРГ“.
3. В т. 6.2. след думата „Тема“ думите „ПРЕДЛОЖИЛИ СТЕ НАЙ-ВИСОКА ЦЕНА ПРИ НАДДАВАНЕТО НА ЕЛЕКТРОНЕН ПУБЛИЧЕН ТЪРГ“ се заменят със „СЪОБЩЕНИЕ ЗА ДОСТИГНАТА НАЙ-ВИСОКА ЦЕНА ПРИ НАДДАВАНЕТО НА ЕЛЕКТРОННИЯ ПУБЛИЧЕН ТЪРГ“.

